
Δευτεροβάθμια τεχνική - επαγγελματική εκπαίδευση και 
άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή. 

Άρθρο 1 
Σκοπός 

Η δευτεροβάθμια τεχνική - επαγγελματική εκπαίδευση 
αποβλέπει, σύμφωνα και με τις επιδιώξεις του κατά το 
άρθρο 1 του ν. 2009/1992 (ΦΕΚ 18 Α') Εθνικού Συ¬ 
στήματος Επαγγελματικής Εκπαίδευσης και Κατάρτισης 
(Ε.Σ.Ε.Ε.Κ.). στο συνδυασμό της γενικής παιδείας με 
την εξειδικευμένη τεχνική και επαγγελματική γνώση, με 
σκοπό την επαγγελματική ένταξη στην αγορά εργασίας. 

Άρθρο 2 

Οργάνωση - Λειτουργία 

1. Η τεχνική - επαγγελματική εκπαίδευση παρέχεται 
στα Τεχνικά - Επαγγελματικά Εκπαιδευτήρια (Τ.Ε.Ε.). 
Τα Τ.Ε.Ε. ανήκουν στη δευτεροβάθμια-μεταγυμνασιακή 
εκπαίδευση. Σε αυτά εισάγονται. χωρίς εξετάσεις, οι 
κάτοχοι απολυτηρίου Γυμνασίου ή άλλου ισότιμου τίτλου 
τηο αλλοδαπής. 

2. Οι σπουδές στα Τ.Ε.Ε. διαρκούν έως και τρία (3) 
έτη και οργανώνονται σε δύο κύκλους. Α και Β , οι 
οποίοι περιλαμβάνουν επί μέρους τομείς και ειδικότητες. 

3. Ο Α' κύκλος σπουδών διαρκεί δύο (2) έτη, ενώ 
μπορεί να είναι και εσπερινής φοίτησης, διάρκειας τριών 
(3) ετών. Με απόφαση του Υπουργού Εθνικής Παιδείας 
και Θρησκευμάτων μπορεί να επιμηκύνεται ο χρόνος 
φοίτησης έως και κατά ένα έτος επιπλέον, ανεξάρτητα 
από τη λειτουργία του Τ.Ε.Ε ως ημερήσιου ή εσπερινού, 
σε περίπτωση που εφαρμόζονται προγράμματα μαθη¬ 
τείας. Ο Β' κύκλος σπουδών διαρκεί ένα (1) έτος, και 
ειδικό στα Τ.Ε.Ε. εσπερινής φοίτησης ενο εξάμηνο 
επιπλέον. 

4 Στους μαθητές, μετά την αποφοίτηση τους απο 
τσν Α κύκλο σπουδών χορηγείται, κατόπιν εξετάσεων. 


πτυχίο επιπέδου 2 του άρθρου 6 παρ 1 περ. β' του ν 
2009/1992. Οι εξετάσεις διενεργούνται εντός του σχο¬ 
λείου σε όλα τα διδαχθέντα μαθήματα. Με απόφαση 
του Υπουργού Εθνικής Παιδείας και Θρησκευμάτων, 
καθορίζονται ορισμένα βασικά μαθήματα κάθε ειδικότη¬ 
τας. στα οποία οι εξετάσεις γίνονται με κοινά θέματα 
σε νομαρχιακό επίπεδο. 

Οι πτυχιούχοι του κυκλου αυτού έχουν τις έξης 
δυνατότητες: 

α) Να λάβουν άδεια ασκήσεως επαγγέλματος, σύμ¬ 
φωνα με τις κείμενες διατάξεις 

β) Να συνεχίσουν τις σπουδές τους στο Β κύκλο 
σπουδών των Τ.Ε.Ε.. αντίστοιχης ειδικότητας. 

γ) Να εγγραφονται στη 8 τάξη του Ενιαίου Λυκείου. 

5. Στους μαθητές μετά την αποφοίτησή τους απο το 
Ε' κύκλο σπουδών χορηγείται, κατόπιν εξετάσεων, πτυ¬ 
χίο επιπέδου 3 του άρθρου 6 παρ 1 περ γ του ν 
2009/1992. Οι εξετάσεις διενεργούνται με κοινά θέματα 
σε πανελλαδικό επίπεδο 

Οι απόφοιτοι του κυκλου αυτου έχουν τις εξής δυ¬ 
νατότητες: 

α) Να λάβουν άδεια ασκήσεως επαγγέλματος, σύμ¬ 
φωνα με τις κείμενες διατάξεις. 

β) Να εγγράφονται κατά προτεραιότητα σε Ινστιτούτα 
Επαγγελματικής Κατάρτισης (Ι.Ε.Κ.!, σε αντίστοιχες με 
το πτυχίο τους ειδικότητες για την απόκτηση του κατα 
το άρθρο 6 παρ 1 περ δ του ν. 2009/1992 διπλώματος 
μεταδευτεροβαθμιας επαγγελματικής κατάρτισης 

6. Οι πτυχιουχοι του Β κυκλου. εφόσον συμπληρώσουν 
δεκαοκταμηνη επαγγελματική εμπειρία στην ειδικότητα 
τους, εισάγονται στα Τ.Ε.Ι. σε τμήματα αντίστοιχης η 
συναφούς ειδικότητας με την ειδικότητα του πτυχίου 
τους, κατόπιν εξετάσεων επί μαθημάτων που ορίζουν 
τα ίδια το Τ.Ε.Ι.. Με απόφαση του Υπουργού Εθνικής 
Παιδείας και Θρησκευμάτων ρυθμίζεται και κάθε άλλη 
λεπτομέρεια σχετική με την πρόσβαση των πτυχιουχων 
του Β κύκλου στα Τ.Ε.Ι.. 

7 Οι μαθητές των Ενιαίων Λυκείων που δεν επιθυμοί". 
να συνεχίσουν τις σπουδές σε αυτα μπορούν να εγ¬ 
γράφουν στο Α έτος του Α κύκλου των Τ.Ε.Ε., με 
δικαίωμα κατοχύρωσης των μαθημάτων στα οποία εξε¬ 
τάσθηκαν επιτυχώς στο Ενιαίο Λύκειο 

8. Οι μαθητές σε κάθε τάξη η τμήμα τάξης Τ.Ε.Ε 

δεν μπορεί να υπερβαίνουν τους τριάντα (30). Με 
απόφαση του Υπουρνού Εθνικής Παιδείας και Θρησκευ¬ 
μάτων μπορεί να μειώνεται ο αριθμός των μαθητών των 
Τ.Ε.Ε. κατά τμήμα τάξης. 

9. Στους μαθητές των Τ.Ε.Ε. μπορεί να χορηγούνται 
κρατικές υποτροφίες. 

10. Η διάταξη της παρ. 11 του άρθρου 2 του ν. 
1566/1985 (ΦΕΚ 167 Α') εφαρμόζεται και στα Τ.Ε.Ε.. 

Άρθρο 3 

Περιεχόμενο σπουδών των Τ.Ε.Ε. 

1 . Τα προγράμματα διδασκαλίας των Τ.Ε.Ε. περιλαμ¬ 
βάνουν θεωρητικά και εργαστηριακά μαθήματα των επί 
μέρους ειδικοτήτων και βασικά μαθήματα γενικής παι¬ 
δείας και γενικής ωφελιμότητας. 

2. Σκοπός των τομέων και ειδικοτήτων που λειτουρ¬ 
γούν στον Α' κύκλο σπουδών των Τ.Ε.Ε. είναι αφ' ενός 
η παροχή τεχνολογικής παιδείας και η διαμόρφωση 
επαγγελματικής συνείδησης, αφ' ετέρου η παροχή των 
αναγκαίων εφοδίων, ώστε οι απόφοιτοι να μπορούν να 
ασκήσουν και αυτόνομα ορισμένο τεχνικό επάγγελμα. 
Τα μαθήματα γενικής παιδείας και γενικής ωφελιμότητας 
στον Α' κύκλο σπουδών των Τ.Ε.Ε. καλύπτουν το 38% 
έως 42% των συνολικών ωρών του ωρολογίου προ¬ 
γράμματος στο πρώτο έτος και το 33% έως 37% στο 
δεύτερο έτος. 

3. Σκοπός των προγραμμάτων διδασκαλίας του Β 
κύκλου σπουδών οτα Τ.Ε.Ε. είναι η σε βάθος και σε 
μεγαλύτερο εύρος διδασκαλία θεωρητικών και εργα¬ 
στηριακών μαθημάτων. Τα μαθήματα γενικής παιδείας 
και γενικής ωφελιμότητας στον κύκλο αυτόν καλύπτουν 
το 23% έως 27% των ωρών του ωρολογίου προγράμ¬ 
ματος. 

4. Τα αναλυτικά προγράμματα περιλαμβάνουν κυρίως: 
α) Σαφώς διατυπωμένους σκοπούς, κατά μάθημα και 

κατά κύκλο σπουδών. 

β) Διδακτέα ύλη επιλεγμένη σύμφωνα με το σκοπό 
του μαθήματος, ανά κύκλο σπουδών, ανάλογη και σύμ¬ 
μετρη προς το ωρολόγιο πρόγραμμα και προς τις 
δυνατότητες αφομοίωσης των μαθητών, διαρθρωμένη 
σε επί μέρους ενότητες και θέματα. 

γ) Κάθε αναλυτικό πρόγραμμα εργαστηριακού μαθή¬ 
ματος συνοδεύεται από παράρτημα που περιγράφει τον 
απαιτούμενο εργαστηριακό εξοπλισμό για την υλοποίησή 
του. Με αποφάσεις του Υπουργού Εθνικής Παιδείας 
και Θρησκευμάτων καθορίζεται αναλυτικά ο εργαστη¬ 
ριακός εξοπλισμός κάθε εργαστηρίου κατεύθυνσης. 

5. Τα διδακτικά βιβλία για τους μαθητές και τους 
εκπαιδευτικούς συγγράφονται σύμφωνα με τα αναλυτικά 
προγράμματα. 

Άρθρο 4 

Ιδρυση, κατάργηση, συγχώνευση, μετατροπή, 
προσθήκη τομέων και ειδικοτήτων στα Τ.Ε.Ε. 

1. Η ίδρυση Τ.Ε.Ε., η προσθήκη νέων τομέων και 
ειδικοτήτων στα Τ.Ε.Ε. που λειτουργούν και η ανάλογη 
αύξηση των οργανικών θέσεων προσωπικού γίνεται μια 
φορά κάθε έτος και κατά το πρώτο τρίμηνο αυτού, με 
κοινή απόφαση των Υπουργών Εθνικής Παιδείας και 
Θρησκευμάτων και Οικονομικών. 

2 Η κατάργηση και η συγχώνευση Τ.Ε.Ε , η κατάργηση 
τομέων και ειδικοτήτων και η ανάλογη μείωση των 
οργανικών θέσεων προσωπικού γίνονται, εντός των 


προθεσμιών της προηγούμενης παραγράφου, με από¬ 
φαση του Υπουργού Εθνικής Παιδείας και Θρησκευμά¬ 
των. 

3. Η μετατροπή Τ.Ε.Ε. από ημερήσια σε εσπερινά και 
αντίστροφα, η μετονομασία τους ή η μεταφορά της 
έδρας τους γίνονται με απόφαση του Υ πουργού Εθνικής 
Παιδείας και Θρησκευμάτων. 

4. Για τα θέματα των προηγούμενων παραγράφων 
του παρόντος άρθρου, γνωμοδοτεί το νομαρχιακό συμ¬ 
βούλιο. ύστερα από εισήγηση της νομαρχιακής επιτρο¬ 
πής. Σε περίπτωση κατά την οποία το νομαρχιακά 
συμβούλιο δεν γνωμοδοτήσει εντός της προθεσμίας 
που θα ορίσει προς αυτό ο Υπουργός Εθνικής Παιδείας 
και Θρησκευμάτων, οι προβλεπόμενες στο παρόν άρθρο 
υπουργικές αποφάσεις εκδίδονται και χωρίς τη γνωμο¬ 
δότηση αυτή. Κατά τα λοιπά, εφαρμόζονται οι διατάξεις 
των άρθρων 49 και 50 του ν. 1566/1985. 

Άρθρο 5 

Εξουσιοδοτικές διατάξεις 

1. α) Με αποφάσεις του Υπουργού Εθνικής Παιδείας 
και Θρησκευμάτων, που εκδίδονται μετά από εισήγηση 
του Παιδαγωγικού Ινστιτούτου, ρυθμίζονται τα θέματα 
σχετικά με: 

ί) την οργάνωση και λειτουργία των Τ.Ε.Ε., 
ϋ) τους τομείς και τις ειδικότητες, 
ϋί) τον ορισμό των κλάδων και ειδικοτήτων των εκ¬ 
παιδευτικών που διδάσκουν τα μαθήματα και διεξάγουν 
τις εργαστηριακές ασκήσεις και τις πρακτικές εφαρμογές 
σε πρώτη και δεύτερη ανάθεση. 

ίν) τα ωρολόγια και αναλυτικά προγράμματα μαθημά¬ 
των, εργαστηριακών ασκήσεων και πρακτικών εφαρμο¬ 
γών, τις πρακτικές ασκήσεις και τη δυνατότητα συνδι¬ 
δασκαλίας, 

ν) την έναρξη και λήξη του σχολικού και διδακτικού 
έτους, τις αργίες και διακοπές, 
νί) τις εγγραφές, μετεγγραφές, φοίτηση των μαθητών, 
τη χορήγηση υποτροφιών, τους τίτλους και τα πιστο¬ 
ποιητικά σπουδών. 

νϋ) τη διαδικασία, τους λόγους και τα όργανα που 
αποφασίζουν για τη διακοπή των μαθημάτων και τη 
συμπλήρωσή τους με παράταση του διδακτικού έτους, 
νίϋ) την κατάταξη ανά ειδικότητα και τη διάρκεια 
φοίτησης των αποφοίτων Τ.Ε.Ε. που εγγράφονται σε 
Ι.Ε.Κ., 

ίχ) την οργάνωση της μαθητικής ζωής και το γενικό 
πλαίσιο των σχολικών εκδηλώσεων, 
χ) κάθε άλλη λεπτομέρεια σχετική με τη λειτουργία 

των Τ.Ε.Ε.. 

β) Ο Υπουργός Εθνικής Παιδείας και Θρησκευμάτων 
μπορεί να ζητά, για την έκδοση των αποφάσεων των 
περιπτώσεων ίί, ίν και νίϋ της παραγράφου αυτής, τη 
γνώμη του Δ.Σ. του Ο.Ε.Ε.Κ.. 

2. Με απόφαση του προϊσταμένου Διεύθυνσης Εκ¬ 
παίδευσης, ή του προϊσταμένου Γραφείου Τ.Ε.Ε., όπου 
υπάρχει, ύστερα από σχετική εισήγηση του οικείου 
Διευθυντή των Τ.Ε.Ε., μπορούν να συνάπτονται συμ¬ 
βάσεις με επιχειρήσεις του δημόσιου ή του ιδιωτικού 
τομέα για τις εργαστηριακές εφαρμογές και πρακτικές 
ασκήσεις εξειδίκευσης των μαθητών των Τ.Ε.Ε.. 

3. Με προεδρικό διάταγμα, που εκδίδεται με πρόταση 
του Υπουργού Εθνικής Παιδείας και Θρησκευμάτων, 
ύστερα από γνώμη του Παιδαγωγικού Ινστιτούτου, κα¬ 
θορίζονται τα θέματα που αναφέρονται στις ποινές, τις 

εξετάσεις κάθε είδους, τη βαθμολογία και αξιολόγηση 
των μαθητών των Τ.Ε.Ε.. Μέχρι την έκδοση του προε¬ 
δρικού διατάγματος αυτού εφαρμόζονται ανάλογα οι 
αντίστοιχες διατάξεις για τους μαθητές των Τεχνικών 
Επαγγελματικών Σχολών, 

Άρθρο 6 

Ίδρυση και μετατροπή σχολικών μονάδων 
άλλων υπουργείων σε Τ.Ε.Ε. 

1. Με κοινές αποφάσεις του Υπουργού Εθνικής Παι¬ 
δείας και Θρησκευμάτων και του καθ' ύλην αρμόδιου 
υπουργού μπορούν να ιδρύονται Τ.Ε.Ε. Α' κύκλου σπου¬ 
δών ή να μετατρέπονται σε Τ.Ε.Ε. σχολικές μονάδες 
τεχνικής επαγγελματικής εκπαίδευσης ή Ι.Ε.Κ. που λει¬ 
τουργούν υπό την εποπτεία άλλων υπουργείων. 

2. Με όμοιες αποφάσεις, που εκδίδονται ύστερα από 
γνώμη του Παιδαγωγικού Ινσπτούτου, ρυθμίζονται τα 
θέματα της παραγράφου 1 του άρθρου 5 που αναφέ- 
ρονται σας σχολικές μονάδες της προηγούμενης πα¬ 
ραγράφου. 

Άρθρο 7 

Ιδιωτικές σχολικές μονάδες 

1. Από τη δημοσίευση του παρόντος νόμου οι ιδιωτικές 
Τεχνικές Επαγγελματικές Σχολές (Τ.Ε.Σ.) μετατρέπο- 
νται σε ιδιωτικά Τ.Ε.Ε. Α' κύκλου, με αντίστοιχη μετα¬ 
τροπή των αδειών λειτουργίας τους. 

2. Οι ιδιοκτήτες τέως ιδιωτικών Τεχνικών Επαγγελ¬ 
ματικών Λυκείων (Τ.Ε.Λ.) μπορούν να αποκτήσουν άδεια 
λειτουργίας ιδιωτικών Τ.Ε.Ε.. Οι όροι, οι προϋποθέσεις, 
η διαδικασία και κάθε άλλη λεπτομέρεια σχετικά με τη 
χορήγηση των αδειών αυτών ορίζονται με απόφαση του 
Υπουργού Εθνικής Παιδείας και Θρησκευμάτων. 

3. Με απόφαση του Υπουργού Εθνικής Παιδείας και 
Θρησκευμάτων καθορίζονται οι όροι, οι προύποθέσεις. 
η διαδικασία και κάθε άλλη λεπτομέρεια σχετικά με την 
ίδρυση νέων ιδιωπκών Τ.Ε.Ε. και η προσθήκη τμημάτων 
σε αυτά. 

Μέχρι την έκδοση της απόφασης αυτής, για την 
ίδρυση και λειτουργία ιδιωτικών Τ.Ε.Ε. εφαρμόζονται οι 
ισχύουσες διατάξεις για την ίδρυση και λειτουργία ι¬ 
διωτικών Τ.Ε.Σ. και Τ.Ε.Λ.. 

Άρθρο 8 
Λοιπές διατάξεις 

1. Για την πρακτική άσκηση των μαθητών των Τ.Ε.Ε. 
και των εκπαιδευόμενων των Ι.Ε.Κ. μπορεί να συγκρο¬ 
τούνται και να λειτουργούν, ανάλογα με τις υπάρχουσες 
ανάγκες. Σχολικά Εργαστηριακά Κέντρα (Σ.Ε.Κ.) ανά 
δύο τουλάχιστον σχολικές μονάδες, συμπεριλαμβανο¬ 
μένων και των δημόσιων Ι.Ε.Κ.. 

2. Με απόφαση του προϊσταμένου της Διεύθυνσης 
Δευτεροβάθμιας Εκπαίδευσης, ύστερα από πρόταση του 
γραφείου Τ.Ε.Ε. ή του τμήματος εκπαιδευτικών θεμάτων 
τεχνικής και επαγγελματικής εκπαίδευσης, ορίζονται οι 
σχολικές μονάδες της ίδιας πόλης ή περιοχής, σύμφωνα 
με την προηγούμενη παράγραφο, οι μαθητές ή οι εκ¬ 
παιδευόμενοι των οποίων ασκούνται στο Σ.Ε.Κ.. 

3. Διευθυντές και Υποδιευθυντές των δημόσιων Τ.Ε.Ε. 
ορίζονται από τα οικεία Περιφερειακά Υπηρεσιακά Συμ¬ 
βούλια Δευτεροβάθμιας Εκπαίδευσης (Π.Υ.Σ.Δ.Ε.) εκ¬ 
παιδευτικοί της Δευτεροβάθμιας Εκπαίδευσης, σύμφωνα 
με πς κείμενες διατάξεις. 


Άρθρο 9 

Μεταβαπκές και καταργητικές διατάξεις 

1. Με απόφαση του Υπουργού Εθνικής Παιδείας και 
Θρησκευμάτων οι Τ.Ε.Σ. του άρθρου 9 του ν. 1566/1985 
μετατρέπονται σε Τ.Ε.Ε. Α' Κύκλου, από τη δημοσίευση 
του παρόντος νόμου. Με όμοια απόφαση γίνεται ο 
καθορισμός των τομέων και των ειδικοτήτων που θα 
λειτουργήσουν σε αυτά και η ρύθμιση κάθε άλλης 
λεπτομέρειας σε σχέση με τη λειτουργία τους. Η Β 
Τάξη των ημερήσιων Τ.Ε.Σ. και η Β' και Γ τάξη των 
εσπερινών Τ.Ε.Σ. εξακολουθούν να λειτουργούν, σύμ¬ 
φωνα με το προβλεπόμενο γι' αυτές πρόγραμμα διδα¬ 
σκαλίας. μέχρι την αποφοίτηση όσων είναι εγγεγραμ¬ 
μένοι σε αυτές κατά τη δημοσίευση του παρόντος 
νόμου. 

2. Με κοινή απόφαση των Υπουργών Οικονομικών 
και Εθνικής Παιδείας και Θρησκευμάτων, που εκδίδεται 
εντός εξαμήνου από την έναρξη της ισχύος του πα¬ 
ρόντος νόμου και κατά παρέκκλιση των διατάξεων του 
άρθρου 4 παρ. 4: 

α. Ιδρύονται νέα Τ.Ε.Ε.. 

β. Ορίζονται οι τομείς και οι ειδικότητες που θα' 
λειτουργήσουν σε κάθε Τ.Ε.Ε.. 

γ. Προσδιορίζονται τα Σχολικά Εργαστηριακά Κέντρα 
(Σ.Ε.Κ.) και οι τομείς και ειδικότητες αυτών που θα 
διατηρηθούν σε λειτουργία για την πρακτική άσκηση 
των μαθητών των Τ.Ε.Ε. και των τάξεων Τ.Ε.Σ και 
τέως Τ.Ε.Λ.. μέχρι τη μετατροπή τους ή την παύση της 
λειτουργίας τους. 

3. Ο εργαστηριακός εξοπλισμός που ανήκει στα Σ.Ε.Κ. 
εξακολουθεί να χρησιμοποιείται για την πρακτική άσκηση 
των μαθητών των Τ.Ε.Λ. μέχρι το τέλος του σχολικού 
έτους 1998 - 1999, των μαθητών της τεχνολογικής 
κατεύθυνσης του Ενιαίου Λυκείου και των μαθητών των 
Τ.Ε.Σ.. Από το σχολικό έτος 1999 - 2000 τα διδακτήρια 
και ο εργαστηριακός εξοπλισμός των Τ.ΕΛ χρησιμο¬ 
ποιούνται από τα αντίστοιχα Τ.Ε.Ε.. οι Διευθυντές των 
οποίων είναι υπεύθυνοι για τη λειτουργία των εργα¬ 
στηρίων, όπου εξασκούνται οι μαθητές των Τ.Ε.Ε. και 
οι μαθητές της τεχνολογικής κατεύθυνσης των Ενιαίων 
Λυκείων 

4. Οι μαθητές που αποφοιτούν από πς Τ.Ε.Σ. μπορούν 
να εγγράφονται στο Β κύκλο σπουδών των Τ.Ε.Ε.. Οι 
μαθητές που αποτυγχάνουν στις εξετάσεις της Β τάξης 
Τ.Ε.Σ. μπορούν να εγγράφονται στη Β' τάξη του Α 
κύκλου των Τ.Ε.Ε.. 

5. Οι μαθητές της Α' τάξης των μετατραπέντων Τ Ε.Λ. 
σε Ενιαία Λύκεια που προήχθησαν κατά το σχολικό 
έτος 1997-1998 μπορούν να εγγραφούν στη θ τάξη 
του Α' Κύκλου των Τ.Ε.Ε.. Στην ίδια τάξη μπορούν να 
εγγραφούν και οι μαθητές που αποτυγχάνουν σπς 
εξετάσεις της 8' τάξης των Τ.Ε.Σ.. 

6. Οι Διευθυντές. Υποδιευθυντές και λοιποί εκπαι¬ 
δευτικοί που ανήκαν οργανικά στα τέως Τ.Ε.Λ. και 
Ενιαία Πολυκλαδικά Λύκεια (Ε.Π.Λ.) και έχουν καταλάβει 
οργανικές θέσεις στα Ενιαία Λύκεια, μπορούν, με αίτησή 
τους, να τοποθετηθούν κατα προτεραιότητα για την 
κάλυψη οργανικών θέσεων στο συνιστώμενο Τ.Ε.Ε. που 
είναι εγγύτερο προς το μετατραπέν τέως Τ.Ε.Λ. ή 
Ε.Π.Λ., Η τοποθέτηση αυτή γίνεται με απόφαση του 
Νομάρχη, ύστερα από πρόταση του Π.Υ.Σ.Δ.Ε.. 

7. Μετά την οριστική παύση λειτουργίας των τάξεων 
Τ.Ε.Σ., οι διατάξεις του άρθρου 9 του ν. 1566/1985 
καταργούνται, εκτός της παραγράφου 11 του άρθρου 



3120 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


αυτού, η οποία παραμένει σε ισχύ ως προς την ισοτιμία 
των πτυχίων των σχολών μαθητείας του Ο.Α.Ε.Δ. προς 
τα πτυχία των Τ.Ε.Σ.. 

8. Στις περιπτώσεις συστέγασης άλλων σχολικών 
μονάδων και Ι.Ε Κ. σε ένα διδακτήριο ή συγκρότημα 
συγκροτείται ενιαία σχολική επιτροπή, στην οποία συμ¬ 
μετέχει και ο Διευθυντής του Ι.Ε.Κ.. 

9. Οι διατάξεις του παρόντος νόμου εφαρμόζονται 
ανάλογα και στη Σιβιτανίδειο Δημόσια Σχολή Τεχνών 
και Επαγγελμάτων. Με απόφαση του Υπουργού Εθνικής 
Παιδείας και θρησκευμάτων καθορίζονται οι λεπτομέ¬ 
ρειες εφαρμογής της παρούσας παραγράφου. 

Άρθρο 10 
Κάλυψη δαπάνης 

Οι δαπανες που προκαλούνται από την εφαρμογή 
των διατάξεων των άρθρων 2 παρ. 4. 5 και 9 και 5 
παρ. 2 θα αντιμετωπίζονται για μεν το τρέχον οικονο¬ 
μικό έτος από τις πιστώσεις του προϋπολογισμού του 
Υπουργείου Εθνικής Παιδείας κοι Θρησκευμάτων, για 
δε τα επόμενα οικονομικά έτη από τις πιστώσεις που 
θα εγγράφονται στον ανωτέρω προϋπολογισμό. 

Οι δαπάνες που προκαλούνται από την εφαρμογή 
των διατάξεων των άρθρων 2 παρ. 8, 3 παρ. 4γ. 4 παρ. 

1. 8 παρ. 1 και 9 παρ. 2 θα αντιμετωπίζονται από τις 
πιστώσεις του Προγράμματος Δημοσίων Επενδύσεων. 

Άρθρο 11 

1. α) Μελέτες, ενέργειες και έργα του Επιχειρησια¬ 
κού Προγράμματος Εκπαίδευση και Αρχική Επαγγελ¬ 
ματική Κατάρτιση (Ε.Π.Ε.Α.Ε.Κ.)' του 2ου Κ.Π.Σ. εκτε- 
λούνται είτε από το Υπουργείο Εθνικής Παιδείας και 
Θρησκευμάτων είτε από ενδιάμεσους φορείς, σύμφωνα 
με την κοινοτική οδηγία 92/50/ΕΟΚ. εφόσον συντρέχει 
περίπτωση εφαρμογής της στις διατάξεις της παρούσας 
παραγράφου. 

Οι ενδιάμεσοι φορείς μπορεί να είναι εποπτευόμενοι 
από το Υπουργείο Εθνικής Παιδείας και Θρησκευμάτων 
οργανισμοί, νομικά πρόσωπα δημοσίου ή ιδιωτικού δι¬ 
καίου ή και νομικά πρόσωπα του ευρύτερου δημόσιου 
ή ιδιωτικού τομέα μη κερδοσκοπικού χαρακτήρα. 

Με αποφάσεις του Υπουργού Εθνικής Παιδείας και 
Θρησκευμάτων συγκροτούνται γνωμοδοπκές επιτροπές 
ανάθεσης και εφαρμογής κάθε ενέργειας ή έργου σε 
ενδιάμεσους φορείς του Ε.Π.Ε.Α.Ε.Κ., ρυθμίζονται οι 
διαδικασίες ανάθεσης, οι όροι διαχείρισης των πιστώ¬ 
σεων από τους φορείς αυτούς και κάθε άλλη σχετική 
λεπτομέρεια. 

Με απόφαση του Υπουργού Εθνικής Παιδείας και 
Θρησκευμάτων, ύστερα από εισήγηση της οικείας γνω- 
μοδοτικής επιτροπής, μπορούν να ανατίθενται απευ¬ 
θείας, μετά από διαπραγμάτευση, μελέτες, ενέργειες 
και έργα του Ε.Π.Ε.Α.Ε.Κ. σε εποπτευόμενους από το 
Υπουργείο Εθνικής Παιδείας και Θρησκευμάτων ενδιά¬ 
μεσους φορείς. 

Μεταξύ του Δημοσίου, το οποίο εκπροσωπεί ο Υ¬ 
πουργός Εθνικής Παιδείας και Θρησκευμάτων, και του 
ενδιάμεσου φορέα δια του νομίμου εκπροσώπου του, 
υπογράφεται σύμβαση, σύμφωνα με τους όρους της 
απόφασης ανάθεσης. 

Η σύμβαση περιλαμβάνει τουλάχιστον τον τόπο και 
το χρόνο υπογραφής της. τα συμβαλλόμενα μέρη, σαφή 
προοδιορισυό και περιγραφή του ανατιθέμενου έργου. 


τον προϋπολογισμό του έργου, το χρόνο υλοποίησης 
βάσει του εγκεκριμένου Τεχνικού Δελτίου Έργου, τον 
τρόπο πληρωμής και διαχείρισης των πιστώσεων, τις 
ποινικές ρήτρες και γενικά κάθε αναγκαίο όρο για τη 
διασφάλιση των συμφερόντων του Ελληνικού Δημοσίου 
και την επιτυχή ολοκλήρωση του υπό εκτέλεση έργου. 

β) Αποφάσεις του Υπουργείου Εθνικής Παιδείας και 
Θρησκευμάτων, καθώς και ο» αντίστοιχες συμβάσεις για 
την απευθείας ανάθεση και εκτέλεση έργων του 
Ε.Π.Ε.Α.Ε.Κ. σε ενδιάμεσους φορείς, οι οποίες υπο- 
γράφηκαν μέχρι την έναρξη ισχύος του παρόντος, 
θεωρούνται έγκυρες και παράγουν τα αποτελέσματά 
τους. 

γ) Οι ενδιάμεσοι φορείς χρηματοδοτούνται από τον 
Ειδικό Λογαριασμό του Υπουργείου Εθνικής Παιδείας 
και Θρησκευμάτων ή και από το Π.Δ.Ε. ΣΑΕ/045/2 για 
την εκτέλεση των έργων του Ε.Π.Ε.Α.Ε.Κ.. με βάση τα 
εγκεκριμένα Τεχνικά Δελτία Έργων. 

δ) Σπς περιπτώσεις υλοποίησης των Ενεργειών Ερ¬ 
γαστήρια Φυσικών Επιστημών", "Εργαστήρια Τεχνολο¬ 
γίας". "Εργαστήρια Πληροφορικής" του μέτρου "Ενιαίο 
Λύκειο" και της ενέργειας "Σχολικές Βιβλιοθήκες", καθώς 
και κάθε άλλης συναφούς ενέργειας ή έργου του 
Ε.Π.Ε.Α.Ε.Κ., οι ενδιάμεσοι φορείς μπορούν να εκπονούν 
μελέτες, να εκτελούν και να επιβλέπουν διαρρυθμίσεις 
χώρων εντός υφιστάμενων σχολικών κτιρίων της πρω¬ 
τοβάθμιας και δευτεροβάθμιας εκπαίδευσης σε όλους 
τους νομούς της χώρας και να προμηθεύονται κάθε 
είδους εξοπλισμό που είναι απαραίτητος για τη δη¬ 
μιουργία των Σχολικών Βιβλιοθηκών, των Εργαστηρίων 
Φυσικών Επιστημών, Τεχνολογίας και Πληροφορικής. Η 
ίδρυση αυτών σε υφιστάμενες σχολικές μονάδες γίνεται 
με απόφαση του Υπουργού Εθνικής Παιδείας και Θρη¬ 
σκευμάτων. 

2. Ο Ειδικός Λογαριασμός του Υπουργείου Εθνικής 
Παιδείας και Θρησκευμάτων για την αξιοποίηση των 
κονδυλίων του Κ.Π.Σ.. ο οποίος συστήθηκε με το εδ. 
γ' της παρ. 10 του άρθρου 2 του ν. 2233/1994, όπως 
αντικαταστάθηκε με το άρθρο 50 του ν. 2413/1996, 
λειτουργεί σύμφωνα με τον Κώδικα Βιβλίων και Στοι¬ 
χείων, χωρίς καμία αναφορά ή περιορισμό από τις· 
διατάξεις που διέπουν τη διάθεση και κατανομή των 
πιστώσεων του προϋπολογισμού του Υπουργείου Εθνι¬ 
κής Παιδείας και Θρησκευμάτων και κατά παρέκκλιση 
των διατάξεων για το Δημόσιο Λογιστικό, τις κρατικές 
προμήθειες και τις αμοιβές. 

3. Οι Σχολικές Επιτροπές εκτελούν δράσεις, χρημα¬ 
τοδοτούμενες από τους ειδικούς λογαριασμούς του 
Υπουργείου Εθνικής Παιδείας και Θρησκευμάτων και 
του Παιδαγωγικού Ινστιτούτου, για μελέτες, προγράμ¬ 
ματα και έργα του Ε.Π.Ε.Α.Ε.Κ.. σχετικά με τα εργαστήρια 
πληροφορικής, τεχνολογίας και φυσικών επιστημών, τις 
βιβλιοθήκες και γενικά όλες τις συναφείς ενέργειες του 
Ε.Π.Ε.Α.Ε.Κ. ή άλλων ευρωπαϊκών προγραμμάτων δευ¬ 
τεροβάθμιας εκπαίδευσης που αφορούν στις σχολκές 
τους μονάδες. Οι Διευθυντές δευτεροβάθμιων σχολικών 
μονάδων ή οι νόμιμοι αναπληρωτές τους, ως μέλη της 
Σχολικής Επιτροπής, διαχειρίζονται τις ως άνω χρημα¬ 
τοδοτήσεις που αφορούν τις σχολικές μονάδες σπς 
οποίες προίστανται, ως εκπρόσωποι της Σχολικής Ε¬ 
πιτροπής. σύμφωνα με τις κείμενες διατάξεις περί 
Σχολικών Επιτροπών και τους όρους των εν λόγω 
χρηματοδοτήσεων. 

Με κοινή απόφαση των Υπουργών Εθνικής Παιδείας 
και Θρησκευμάτων και Οικονομικών καθορίζονται η δια- 

δικασια. ο τρόπος διαχείρισης, ελέγχου και απόδοσης 
λογαριασμού των ως άνω χρηματοδοτήσεων, καθώς και 
κάθε άλλη λεπτομέρεια για την εφαρμογή της παρούσας. 

4. Στο τέλος της παρ. 3 του άρθρου 21 του ν. 
2190/1994 {ΦΕΚ 28 Α'), όπως αυτή διαμορφώθηκε με 
το άρθρο 24 πσρ. 1 εδ. α' του ν. 2527/1997 (ΦΕΚ 206 
Α ), προστίθενται τα ακόλουθα εδάφια: 

Έιδικώς. το επιστημονικό προσωπικό για την εκτέλεση 
ερευνητικών έργων και προγραμμάτων, τα οποία χρη¬ 
ματοδοτούνται μέσω των ειδικών λογαριασμών των 
Α.Ε.Ι., Τ.Ε.Ι., Ερευνητικών Κέντρων και Ερευνητικών 
Ινστιτούτων, καθώς και το προσωπικό που ασχολείται 
με την εκτέλεση ερευνητικών έργων και προγραμμάτων 
Ερευνηπκών Ινστιτούτων που είναι Ν.Π.Ι.Δ., προσλαμ¬ 
βάνεται με τη διαδικασία προσλήψεως ειδικού επιστη¬ 
μονικού προσωπικού. Η επιλογή γίνεται από πενταμελή 
επιτροπή ειδικών επιστημόνων που συγκροτείται με την 
ευθύνη της Συγκλήτου του Α.Ε.Ι., του Συμβουλίου του 
Τ.Ε.Ι. και του Διοικητικού Συμβουλίου του Ερευνητικού 
Κέντρου ή Ινστιτούτου, κατ' ανάλογη εφαρμογή των 
διατάξεων των παραγράφων 2 και 5 του άρθρου 19 
του παρόντος. Οι πίνακες επιλογής που συντάσσονται 
από την επιτροπή αυτήν αναρτώνται στο κατάστημα 
του οικείου φορέα. Ο έλεγχος τόσο των προκηρύξεων 
όσο και των πινάκων επιλογής γίνεται από το Α.Σ.Ε.Π., 
αυτεπαγγέλτως ή κατ' ένσταση υποψηφίων, μόνο και 
για λόγους νομιμότητας, κατ' ανάλογη εφαρμογή των 
διατάξεων των τριών τελευταίων εδαφίων της παρ. 6 
του ίδιου ως άνω άρθρου 19. Το διοικητικό και λοιπό 
προσωπικό, πλην του προσωπικού κατηγορίας ΥΕ, το 
οποίο απαιτείται για την εκτέλεση ερευνητικών προ¬ 
γραμμάτων που χρηματοδοτούνται μέσω των ειδικών 
λογαριασμών των Α.Ε.Ι. - Τ.Ε.Ι., Ερευνητικών Κέντρων 
και Ερευνηπκών Ινσπτούτων. προσλαμβάνεται κατ α¬ 
νάλογη εφαρμογή του τρίτου εδαφίου της παρ. 3 του 
άρθρου 1 του ν. 2527/1997." 

5. Συστήνονται στο Ι.Κ.Υ. θέσεις υπευθύνου και α¬ 
ναπληρωτή υπευθύνου ενέργειας για την υλοποίηση 
από το Ι.Κ.Υ. προγραμμάτων που χρηματοδοτούνται 
από τα κοινοτικά ταμεία της Ε.Ε.. Για την ίδια αιτία 
συγκροτούνται στο Ι.Κ.Υ. επιτροπές για την υλοποίηση 
των ως άνω έργων, στις οποίες συμμετέχουν μέλη 
Δ.Ε.Π. των Α.Ε.Ι., Ε.Π. των Τ.Ε.Ι., δημόσιοι υπάλληλοι, 
μόνιμοι ή με σύμβαση ιδιωτικού δικαίου, ιδιώτες και 
νομικός σύμβουλος του Ι.Κ.Υ.. Με απόφαση του Δ.Σ. 
του Ι.Κ.Υ. ορίζονται ο υπεύθυνος και αναπληρωτής 
υπεύθυνος της ενέργειας, καθώς και η σύνθεση των 
ως άνω επιτροπών. Με κοινή απόφαση των Υπουργών 
Εθνικής Παιδείας και Θρησκευμάτων και Οικονομικών 
καθορίζονται οι αμοιβές όλων των ανωτέρω. Η ισχύς 
της παρούσας παραγράφου αρχίζει από 1.1.1997. 

Άρθρο 12 

Οι πάσχοντες από μυϊκή δυστροφία ΟυοΠβπηθ. από 
βαριά αγγειακή δυσπλασία του εγκεφαλικού στελέχους, 
από κακοήθεις νεοπλασίες (λευχαιμίες, λεμφώματα, συ¬ 
μπαγείς όγκους), απο το σύνδρομο του Βυπό ΟΠιαπ. 
από τη νόσο του Ραότγ. από βαριά ινοκυστική νόσο 
(παγκρέατος, πνευμόνων) από σκλήρυνση κατά πλάκας, 
από βαριά μυασθένεια, θεραπευτικώς αντιμετωπιζόμενη 
με φαρμακευτική αγωγή, οι νεφροπαθείς που υποβάλ¬ 
λονται σε αιμοκάθαρση, οι πάσχοντες από συγγενή 
αιμορραγική διάθεση - αιμορροφιλίες και υποβαλλόμενοι 
σε θεραπεία με παράγοντες πήξεως, οι υποβληθέντες 


σε μεταμόσχευση μυελού των οστών ή μεταμόσχευση 
κερατοειδούς χιτώνος. καρδιας, ήπατος, πνευμόνων, οι 
πάσχοντες από ινσουλινοεξαρτώμενο νεανικό διαβήτη 
τύπου 1, οι πάσχοντες. από σύνδρομο βναπσ. οι πο¬ 
λυμεταγγιζόμενοι πάσχοντες από μεσογειακή αναιμία, 
οι έχοντες κινητικά προβλήματα οφειλόμενα σε αναπηρία 
άνω του 67%. εγγράφονται καθ' υπέρβαση σε οπαιο- 
δήποτε τμήμα της τριτοβάθμιας εκπαίδευσης, υπό τους 
περιορισμούς του εδ. β της παρ. 1 του άρθρου 4 του 
ν. 1771/1988 και τις προϋποθέσεις του άρθρου 46 εδ. 
VII του ν. 1946/1991, με το οποίο αντικαταστάθηκε τα 
πρώτο εδάφιο της περ ζ της παρ. 1 του άρθρου 3 
του ν. 1351/1983. όπως συμπληρώθηκε με το άρθρο 4 
παρ. 1 εδ. α του ν. 1771/1988. 

Άρθρο 13 

Στις διατάξεις της παο 2 του άρθρου 10 του ν. 
2217/1994 (ΦΕΚ 83 Α') υπάγονται όλα τα Α.Ε.Ι. των 
οποίων οι φοιτητές, σύμφωνα με το πρόγραμμα σπουδών 
τους, πραγματοποιούν πρακτική άσκηση. 

Άρθρο 14 

1. Για τη μετάθεση εκπαιδευτικών απαιτείται υπηρεσία 
ενός έτους στην κατεχόμενη οργανική θέση μέχρι 31 
Αυγούστου του έτους κατα το οποίο πραγματοποιούνται 
οι μεταθέσεις. 

Η παρ. 5 του άρθρου 7 του π.δ 1024/1979 καταργείται. 

2. Η έφεση και η προσφυγή κοι η προθεσμία για την 
άσκησή της αναστέλλουν την εκτέλεση των πειθαρχικών 
αποφάσεων που εκδίδονται σύμφωνα με τις διατάξεις 
του π.δ. 1024/1979 (ΦΕΚ 288 Α'). Η παράγραφος 7 
του π.δ. 1024/1979 καταργείται. 

3. Ισχύουν και για μειονοτικά σχολεία οι διατάξεις 
που αφορούν στην πρόσληψη και πληρωμή των καθα¬ 
ριστριών στα δημόσια σχολεία πρωτοβάθμιας και δευ¬ 
τεροβάθμιας εκπαίδευσης. 

4. α) Οι διατάξεις της παραγράφου 2 του άρθρου 9 
του ν. 2517/1997 (ΦΕΚ 160 Α) εφαρμόζονται και για 
το σχολικό έτος 1998-1999 και περιλαμβάνουν και τις 
συνιστώμενες θέσεις εκπαιδευτικών κατα τη διαδικασία 
της παραγράφου 12 του άρθρου 4 του ν. 1566/1985 
(ΦΕΚ 167 Α'). 

β) Κατ' εξαίρεση των διατάξεων του άρθρου 6 παρ. 
1 του ν. 2469/1997 (ΦΕΚ 38 Α') κατά το σχολικό έτος 
1998-1999 καλύπτονται με διορισμό και οι υφιστάμενες 
κενές θέσεις μουσουλμάνων δασκάλων στα μειονοτικά 
σχολεία της Θράκης. 

5. Καταργείται η παράγραφος 14 του άρθρου 8 του 
ν. 2413/1996. 

6. Τα πιστοποιητικά σπουδών που χορηγούνται στους 
μαθητές ελληνικής υπηκοότητας από τα ομογενεισκά 
σχολεία Κωνσταντινούπολης και με τα οποία βεβαιώνεται 
η περάτωση σπουδών σε αυτά είναι ισότιμα προς τα 
απολυτήρια Λυκείων της ημεδαπής. 

7 Το Υ Σ.Μ.Ε. συνεδριάζει στην έδρα του Γραφείου 
Συντονιστή Μειονοτικής Εκπαίδευσης στην Κομοτηνή 
Ο Γραμματέας του Συμβουλίου, με τον αναπληρωτή 
του. ορίζονται με την απόφαση συγκρότησης και είναι 
διοικητικοί υπάλληλοι του Γραφείου Συντονιστή Μειο¬ 
νοτικής Εκπαίδευσης ή εκπαιδευτικοί αποσπασμένοι στο 
Γ ραφείο αυτό. 

8 α) Οι αποσπασμένοι εκπαιδευτικοί που υπηρετούν 
στα ομογενεισκά σχολεία της Κωνσταντινούπολης πα- 

ραμένουν για πέντε (5) πλήρη σχολικά έτη. Στις πε¬ 
ριπτώσεις που. για υπηρεσιακούς λογους. αδυνατούν 
να αναλάβουν υπηρεσία με την έναρξη του διδακτικού 
έτους, το διαρρέον χρονικό διάστημα δεν υπολογίζεται 
για τη συμπλήρωση της πενταετίας. 

β) Οι εν λόγω εκπαιδευτικοί μέχρι την ανάληψη 
υπηρεσίας στα ομογενειακά σχολεία ή τις εκπαιδευτικές 
υπηρεσίες της Κωνσταντινούπολης βρίσκονται στη διά¬ 
θεση της οικείας διεύθυνσης ή γραφείων εκπαίδευσης 
για την προσφορά υπηρεσιών. 

9. Ιδρύεται συντονιστικά γραφείο με έδρα την πόλη 
της Κομοτηνής. Σκοπός του γραφείου είναι ο συντο¬ 
νισμός, η οργάνωση και η εύρυθμη λειτουργία των 
μειονοτικών σχολείων πρωτοβάθμιας και δευτεροβάθ¬ 
μιας μειονοτικής εκπαίδευσης Θράκης. Του συντονιστι¬ 
κού γραφείου προίσταται. ως συντονιστής, εκπαιδευτι¬ 
κός εν ενεργεία της πρωτοβάθμιας ή της δευτεροβάθ¬ 
μιας εκπαίδευσης με βαθμό Α' ή Β και υποχρεωτική 
υπηρεσία σε μειονοτικά σχολεία της Θράκης τουλάχι¬ 
στον πεντε (5) ετών. 

Ο χρόνος της υπηρεσίας του ανωτέρω, ως συντονιστή, 
θεωρείται για κάθε περίπτωση υπηρεσιακής του κατά¬ 
στασης ότι διανύθηκε στην οργανική του θέση. 

Με κοινή απόφαση των Υπουργών Εθνικής Παιδείας 
και Θρησκευμάτων και Οικονομικών ρυθμίζονται ο τρό¬ 
πος. οι προϋποθέσεις, τα απαραίτητα δικαιολογητικά 
διορισμού, η διάρκεια της θητείας, ο καθορισμός του 
χρονου ανανέωσης της θητείας, η ημερήσια αποζημίωση 
για την εκτός έδρας μετακίνηση, καθώς και κάθε άλλη 
λεπτομέρεια που είναι σχετική με το θεσμό του συ¬ 
ντονιστή και που δεν προβλέπεται με την παρούσα 
διάταξη. 

10. Η παράγραφος 1 του άρθρου 42 του ν 2413/1996 
αντικαθίσταται ως ακολούθως: 

Τια τη γραμματειακή υποστήριξη των σχολείων μειο¬ 
νοτικής εκπαίδευσης της Θράκης συνιστάται κλάδος 
υπάλληλων με σχέση εργασίας ιδιωπκού δικαίου ορι¬ 
σμένου χρόνου που αποτελείται από σαράντα (40) θέ¬ 
σεις υπαλλήλων ΠΕ κατηγορίας. 

Άρθρο 15 

1. α) Η παράγραφος 12 του άρθρου 24 του ν. 1268/ 
1982. όπως ήδη ισχύει, αντικαθίσταται ως εξής: 

"12. α) Με απόφαση της Συγκλήτου είναι δυνατή η 
οργάνωση διατμηματικών προπτυχιακών προγραμμάτων 
σπουδών στο ίδιο Α.Ε.Ι. που οδηγούν σε ξεχωριστό 
πτυχίο. Τα διατμηματικά προγράμματα είναι δυνατόν να 
οργανώνονται είτε στο πλαίσιο μιας Σχολής είτε σε 
διασχολική βάση. 

β) Η ανωτέρω απόφαση της Συγκλήτου λαμβάνεται 
ύστερα από κοινή πρόταση των Γενικών Συνελεύσεων 
των εμπλεκόμενων Τμημάτων και δημοσιεύεται στην 
Εφημερίδα της Κυβερνήσεως. αφού προηγουμένως α¬ 
σκηθεί ο σχετικός έλεγχος νομιμότητας από τον Υ¬ 
πουργό Εθνικής Παιδείας και Θρησκευμάτων 

γ) Σε κάθε διατμηματικά πρόγραμμα σπουδών συ¬ 
γκροτείται με πράξη του πρύτανη Διοικούσα Επιτροπή, 
η οποία έχει όλες τις αρμοδιότητες του Διοικητικού 
Συμβουλίου και της Γ ενικής Συνέλευσης Τμήματος. Η 
Διοικούσα Επιτροπή αποτελείται από μέλη Δ.Ε.Π. που 
προέρχονται από το καθένα από τα συνεργαζόμενα 
Τμήματα και από εκπροσώπους των φοιτητών του προ¬ 
γράμματος σε αριθμό ίσο προς το 50% του αριθμού 
τ ων μελών Δ.Ε.Π . της Δ ιοικουσας Επι τροπής. Τα^συ- 


νεργαζόμενα Τμήματα συμμετέχουν στη Διοικούσα Ε¬ 
πιτροπή με ίσο αριθμό μελών Δ.Ε.Π.. Τα μέλη Δ.Ε.Π.. 
τα οποία μετέχουν στη Διοικούσα Επιτροπή, πρέπει 
απαραιτήτως να έχουν ενεργό εκπαιδευτική συμμετοχή 
στο διατμηματικά πρόγραμμα σπουδών. Η Διοικούσα 
Επιτροπή εκλέγει μεταξύ των μελών της τον Πρόεδρο 
και τον Αναπληρωτή Πρόεδρο, οι οποίο» πρέπει να ανή¬ 
κουν στις βαθμίδες του Καθηγητή ή του Αναπληρωτή 
Καθηγητή. 

δ) Η εισαγωγή φοιτητών σε ένα διατμηματικά πρό¬ 
γραμμα σπουδών γίνεται με την ισχύουσα εκάστοτε 
διαδικασία εισαγωγής στην τριτοβάθμια εκπαίδευση, ο 
δε αριθμός των φοιτητών που θα γίνονται δεκτοί κάθε 
χρόνο σε ένα διατμηματικά πρόγραμμα σπουδών κα¬ 
θορίζεται με την απόφαση του Υπουργού Εθνικής Παι¬ 
δείας και θρησκευμάτων περί του καθορισμού του α¬ 
ριθμού των εισακτέων κατ' έτος στα Ιδρύματα τριτο¬ 
βάθμιας εκπαίδευσης. 

ε) Η διοικητική υποστήριξη κάθε διατμηματικού προ¬ 
γράμματος σπουδών γίνεται από την αντίστοιχη Γραμ¬ 
ματεία, η οποία συστήνεται και στελεχώνεται με απόφαση 
του Πρυτανικού Συμβουλίου του οικείου Ιδρύματος, 
στ) Με την αναφερόμενη στο εδάφιο α' απόφαση της 
Συγκλήτου καθορίζεται και κάθε λεπτομέρεια που αφορά 
στην οργάνωση, τη λειτουργία και τη διοίκηση του 
διατμηματικού προγράμματος σπουδών. Κατά τα λοιπά 
εφαρμόζονται κατ αναλογία οι ισχυουσες εκάστοτε 
διατάξεις και ο εσωτερικός κανονισμός του οικείου 
Ιδρύματος.· 

β) Οι διατάξεις του προηγούμενου εδαφίου εφαρμόζο¬ 
νται κατ' αναλογία και για την οργάνωση διατμηματικών 
προγραμμάτων σπουδών στα Τ.Ε.Ι.. 

2. α) Το πρώτο εδάφιο της παρ. 6 του άρθρου 6 του 
ν. 1268/1982. όπως ήδη ισχύει, αντικαθίσταται ως εξής: 

"Με προεδρικό διάταγμα, που εκδίδεται με πρόταση 
των Υπουργών Εθνικής Παιδείας και Θρησκευμάτων, 
Οικονομικών και Εσωτερικών. Δημόσιας Διοίκησης και 
Αποκέντρωσης, ύστερα από γνώμη της Συγκλήτου του 
οικείου Α.Ε.Ι. και του Σ.Α.Π.. μπορεί να ιδρύονται, να 
καταργούνται, να συγχωνεύονται, να κατατέμνονται ή 
να μετονομάζονται Α.Ε.Ι., Σχολές ή Τμήματα. 

β) Η παρ. 2 του άρθρου 4 του ν. 1404/1983, όπως 
ήδη ισχύει, αντικαθίσταται ως εξής: 

"2. Με προεδρικό διάταγμα, που εκδίδεται με πρόταση 
των Υπουργών Εθνικής Παιδείας και Θρησκευμάτων, 
Οικονομικών και Εσωτερικών, Δημόσιας Διοίκησης και 
Αποκέντρωσης, ύστερα από γνώμη της Συνέλευσης του 
οικείου Τ.Ε.Ι. και του Σ.Τ.Ε., μπορεί να ιδρύονται, να 
καταργούνται. να συγχωνεύονται, να κατατέμνονται ή 
να μετονομάζονται Τ.Ε.Ι., Παραρτήματα. Σχολές ή Τμή¬ 
ματα. Οι ανωτέρω γνώμες πρέπει να υποβληθούν μέσα 
σε αποκλειστική προθεσμία ενός (1) μηνός από την 
υποβολή του σχετικού ερωτήματος. 

3. Οι παράγραφοι 4. 5. 6 και 9 του άρθρου 1 του ν. 
2233/1994 αντικαθίστανται ως εξής και ισχύουν από το 
ακαδημαϊκό έτος 1998-1999: 

■4. Από τις 20 Νοεμβρίου έως την 1η Δεκεμβρίου 
κάθε έτους η Κ.Ε.Ε.Μ.Ε. ορίζει μετά από κλήρωση δύο 
(2) βαθμολογητές και έναν (1) αναβαθμολογητή ανά 
μάθημα με ισάριθμους αναπληρωτές. Κανείς δεν επι¬ 
τρέπεται να είναι βαθμολογητής ή αναβαθμολογητής 
για δύο συνεχόμενα ακαδημαϊκά έτη. Οι βαθμολογητές 
ορίζονται μετά από κλήρωση από το σύνολο των μελών 
Διδακτικού Ερευνητικού Προσωπικού (Δ.Ε.Π.) του Αρι- 
στοτελείου Πανεπιστημίου Θεσσαλονίκης και του Πα- 

νεπιστημίου Μακεδονίας Οικονομικών και Κοινωνικών 
Επιστημών, που διδάσκουν το μάθημα αυτό και σε 
περίπτωση που δεν υπάρχει επαρκής αριθμός από άλλο 
Α.Ε.Ι. της χώρας. 

Ο ορισμός του αναβαθμολογητή γίνεται μετά από 
κλήρωση από το σύνολο των μελών Δ.Ε.Π. των Α.Ε.Ι. 
της χώρας που διδάσκουν το ίδιο μάθημα." 

"5. Η Κ.Ε.Ε.Μ.Ε. ορίζει: α) τα μαθήματα στα οποία 
θα εξετασθούν οι υποψήφιοι, ο αριθμός των οποίων 
ανέρχεται σε τρία (3) και β) την εξεταστέα ύλη ανά. 
μάθημα, την οποία ανακοινώνει τουλάχιστον τρεις (3) 
μήνες πριν από την έναρξη των εξετάσεων. 

Ο ορισμός των εισηγητών των εξεταζόμενων μαθη¬ 
μάτων γίνεται από την Κ.Ε.Ε.Μ.Ε. ως ακολούθως: 

Από τις 20 Νοεμβρίου έως την 1η Δεκεμβρίου κάθε 
έτους η Κ.Ε.Ε.Μ.Ε. ορίζει, μετά από κλήρωση, τρία μέλη 
Δ.Ε.Π. με τους αναπληρωτές τους ανά εξεταστέο μά¬ 
θημα από αυτά που διδάσκουν το μάθημα αυτό ή 
συγγενές του σε ελληνικό Α.Ε.Ι.. Τα μέλη αυτά του 
Δ.Ε.Π. προσέρχονται την ημέρα των εξετάσεων του 
συγκεκριμένου μαθήματος στην έδρα της Κ.Ε.Ε.Μ.Ε. 
και προτείνουν σε αυτήν πολλαπλάσιο αριθμό θεμάτων 
από τα εξεταζόμενα ανά εξεταστέο μάθημα. Η Κ.Ε.Ε. 
Μ.Ε. διενεργεί κλήρωση των προτεινόμενων θεμάτων 
παρουσία των εισηγητών και ορίζει τα θέματα των 
εξετάσεων. 

Η Κ.Ε.Ε.Μ.Ε. μετά την κλήρωση των θεμάτων ελέγχει 
αν τα θέματα που κληρώθηκαν περιλαμβάνονται στην 
εξεταστέα ύλη, συντάσσοντας πρακτικό για κάθε εξε¬ 
ταζόμενο μάθημα στο οποίο πλην των άλλων πρέπει 
να αναφέρεται ένα τουλάχιστον σύγγραμμα (τίτλος 
συγγράμματος-συγγραφέας-εκδότης), που προσκομί¬ 
ζεται από τον εισηγητή, και το κεφάλαιο ή η ενότητα 
που περιλαμβάνει το κληρωθέν θέμα. 

Ειδικά, στην περίπτωση κατά την οποία προβλέπεται 
εξέταση σε ξένη γλώσσα, ως εισηγητές ή βαθμολογητές 
μπορεί να ορίζονται και μέλη Ε.Ε.Π. των Α.Ε.Ι. αντί¬ 
στοιχων ειδικοτήτων." 

"6. Η Κ.Ε.Ε.Μ.Ε., ανάλογα με τον αριθμό των γραπτών 
δοκιμίων, ορίζει τον απαιτούμενο αριθμό βαθμολογητών 
και αναβαθμολογητών για την έγκαιρη βαθμολόγησή 
τους." 

"9. α) Για πς κατατακτήριες εξετάσεις στα Α.Ε.Ι. των 
πτυχιούχων Τ.Ε.Ι. και λοιπών σχολών υπερδιετούς κύ¬ 
κλου σπουδών τριτοβάθμιας εκπαίδευσης εφαρμόζονται 
κατ' αναλογία οι διατάξεις που ισχύουν για πς εξετάσεις 
μετεγγραφών Α.Ε.Ι. εξωτερικού. 

β) Σε περίπτωση, που οι εξετάσεις ενός ή περισσό¬ 
τερων μαθημάτων για πς μετεγγραφές από Α.Ε.Ι. ε¬ 
ξωτερικού ή πς κατατακτήριες στα Α.Ε.Ι. των πτυχιούχων 
Τ.Ε.Ι. δεν μπορεί να γίνουν σύμφωνα με το καθορισμένο 
πρόγραμμα για λόγους ανώτερης βίας, η Κ.Ε.Ε.Μ.Ε. με 
απόφασή της μπορεί να ορίζει νέα ημερομηνία διεξα¬ 
γωγής τους." 

4. Οι διατάξεις του τελευταίου εδαφίου του άρθρου 
5 του ν. 2454/1997 ισχύουν ανάλογα και για τους 
μετεγγραφόμενους από Α.Ε.Ι. εξωτερικού σε ισότιμα 
και αντίστοιχα τμήματα Α.Ε.Ι. εσωτερικού. 

5. Οι αθλήτριες των εθνικών ομάδων γυναικών ενόρ¬ 
γανης και ρυθμικής γυμναστικής και συγχρονισμένης 
κολύμβησης που συμμετέχουν σε Ολυμπιακούς Αγώνες 
εισάγονται σε Τμήμα Επιστήμης Φυσικής Αγωγής και 
Αθληπσμού της προτίμησης τους, ανεξάρτητα από τη 
θέση που καταλαμβάνουν στους Ολυμπιακούς Αγώνες. 

6. Η παρ. 11 του άρθρου 2 του ν. 2621/1998 αντι¬ 


καθίσταται ως εξής: 

"11. Απόφοιτοι Λυκείου που κατά τη διάρκεια της 
φοίτησής τους έχουν διακριθεί ή διακρίνονται στη Βαλ¬ 
κανική Μαθηματική ή Πληροφορική Ολυμπιάδα ή τη 
Διεθνή Μαθημαπκή ή Πληροφορική Ολυμπιάδα και τους 
έχουν απονεμηθεί πρώτο, δεύτερο και τρίτο βραβείο 
(χρυσό, αργυρό και χάλκινο μετάλλιο) εγγράφονται από 
το ακαδημαϊκό έτος 1998-1999 καθ υπέρβαση του 
αριθμού εισακτέων χωρίς εξετάσεις σε Τμήματα Α.Ε.Ι. 
και Τ.Ε.Ι., εφόσον για την εισαγωγή στα Τμήματα αυτά 
εξετάζεται στις γενικές εξετάσεις και το μάθημα των 
μαθηματικών. Η βράβευση θα αποδεικνύεται με σχεπκή 
βεβαίωση της Ελληνικής Μαθηματικής Εταιρίας ή της 
Εταιρίας Πληροφορικής και Υπολογιστών, αντίστοιχα." 

7. α) Η περίπτωση α' του δευτέρου εδαφίου της παρ. 

1 του άρθρου 8 του ν. 814/1943 αντικαθίσταται ως 
ακολούθως: 

Ό Διευθυντής της Βιβλιοθήκης" 

β) Η παρ. 1 του άρθρου 9 του ν. 814/1943 αντικα¬ 
θίσταται ως ακολούθως: 

"1. α) Ο Διευθυντής της Εθνικής Βιβλιοθήκης της 
Ελλάδος (Ε.Β.Ε.) διορίζεται με απόφαση του Υπουργού 
Εθνικής Παιδείας και Θρησκευμάτων με πενταετή θητεία, 
που μπορεί να ανανεώνεται δύο φορές, κατέχει το β 
βαθμό κατηγορίας ειδικών θεσεων και λαμβάνει τις 
αποδοχές που προβλέπονται από το άρθρο 15 του ν. 
2470/1997. 

β) Η θέση του Διευθυντή της Ε.Β.Ε. είναι αποκλειστικής 
απασχόλησης και πληρώνεται κατόπιν προκηρύξεως 
που δημοσιεύεται στην Εφημερίδα της Κυβερνήσεως 
και σε δύο ημερήσιες εφημερίδες Αθηνών και Θεσσα¬ 
λονίκης. Οι αιτήσεις των υποψηφίων και τα σχετικά 
δικαιολογηπκά υποβάλλονται εντός αποκλειστικής προ¬ 
θεσμίας εξήντα (60) ημερών από την ημερομηνία της 
τελευταίας δημοσίευσης. Η επιλογή γίνεται από εννεα- 
μελή επιτροπή που ορίζεται με απόφαση του Υπουργού 
Εθνικής Παιδείας και Θρησκευμάτων. Στην επιτροπή 
μετέχουν και μέλη του εφορευπκού συμβουλίου της 
Ε.Β.Ε.. υποχρεωπκώς δε δύο μέλη Δ.Ε.Π. - Α.Ε.Ι. και 
ένας καθηγητής βιβλιοθηκονομίας Τ.Ε.Ι.. 

γ) Για την επιλογή στη θέση Διευθυντή της Ε.Β.Ε. 
απαιτούνται: 

ί. Πτυχίο Α.Ε.Ι. της ημεδαπής ή αναγνωρισμένο ισότιμο 
πτυχίο της αλλοδαπής. 

ϋ. Διδακτορικό δίπλωμα ή τίτλος μεταπτυχιακών σπου¬ 
δών στη βιβλιοθηκονομία, πς Ανθρωπιστικές ή τις Κοι¬ 
νωνικές Επιστήμες Α.Ε.Ι. ημεδαπής ή αναγνωρισμένος 
ισότιμος τίτλος αλλοδαπής. 

ιϋ. Προϋπηρεσία τουλάχιστον δεκαπέντε (15) ετών σε 
Α.Ε.Ι., Ερευνητικό ή άλλο Επιστημονικό Ιδρυμα ή δημόσια 
υπηρεσία. 

ιν. 'Αριστη γνώση, εκτός της ελληνικής, μίας τουλά¬ 
χιστον γλώσσας της Ευρωπαϊκής Ενωσης. 

ν. Τεκμηριωμένη ερευνητική και συγγραφική δραστη¬ 
ριότητα στους τομείς της περ. (ιι) και άλλους συναφείς 
τομείς. 

δ) Το όριο ηλικίας για την επιλογή σε θέση Διευθυντή 
της Ε.Β.Ε. ορίζεται στο πεντηκοστό πέμπτο (55ο) έτος 
της ηλικίας." 

γ) Το άρθρο 18 του ν. 814/1943 τροποποιείται ως 
ακολούθως: 

"Το Διευθυντή απάντα ή κωλυόμενο για οποιονδηποτε 
λόγο ή ελλείποντα η εκλιπόντα αναπληρώνει βιβλιο- 
θηκονόμος με βαθμό Α της ΠΕ κατηγορίας με δεκαετή 

τουλάχιστον προϋπηρεσία οριζόμενος με απόφαση του 
Εφορευτικού Συμβουλίου." 

Άρθρο 16 

Το Ειδικό Ταμείο Ζακύνθου για την ανοικοδόμηση του 
Ιερού Ναού του Πολιούχου της Νήσου. Αγίου Διονυσίου, 
που συστηθηκε με το από 24.5.1923 προεδρικό διάταγμα 
(ΦΕΚ 117 Α). όπως ισχύει σήμερα, καταργείται και 
τυχόν υπαρχουσα περιουσία του περιέρχεται στον Ιερό 
Ναό. 

Άρθρο 17 

Επίκουροι Καθηγητές με τίτλο υφηγητή, που εντά¬ 
χθηκαν στη βαθμίδα του Επίκουρου Καθηγητή μετά την 
έκδοση αμετάκλητων δικαστικών αποφάσεων, για τους 
οποίους στο συνολικό χρόνο της θητείας τους στη 
βαθμίδα του Επίκουρου Καθηγητή υπολογίστηκε και ο 
πλασματικός χρόνος μέχρις ότου τους αναγνωριστεί 
δικαστικώς το δικαίωμα ένταξης και κρίθηκαν αρνητικά 
για την εξέλιξή τους στη βαθμίδα του Αναπληρωτή 
Καθηγητη κατά το ν. 1268/1982 και το ν. 1404/1983. 
επανέρχονται στη θέση του Επίκουρου Καθηγητή με 
αίτηση τους, που υποβάλλεται εντός αποκλειστικής 
προθεσμίας δυο (2) μηνών από τη δημοσίευση του 
παρόντος νόμου, μέχρι να συμπληρώσουν τον πραγ¬ 
ματικό χρονο υπηρεσίας του ν. 1268/1982 και μπορούν 
να ζητήσουν μια φορά την εξέλιξή τους στη βαθμίδα 
του Αναπληρωτή Καθηγητη. 

Άρθρο 18 

1. Οι διατάξεις της παρ. 2 του άρθρου τρίτου του ν. 
2174/1993 ισχύουν και για το ακαδημαϊκό έτος 1998- 
1999. 

2. Στο τέλος της παραγράφου 3 του άρθρου 12 του 
ν 1351/1983 (ΦΕΚ 56 Α) προστίθεται εδάφιο ως εξής: 

"Στην περίπτωση που Πρόεδρος ορίζεται δημόσιος 
εκπαιδευτικός λειτουργός η άλλος υπάλληλος του δη¬ 
μόσιου τομέα και ο οποίος εξακολουθεί να μισθοδοτείται 
από την οργανική του θέση, καταβάλλονται έξοδα πα- 
ραστάσεως και κινησεως. με την ίδια διαδικασία που 
προβλεπεται στο προηγούμενο εδάφιο." 


Άρθρο 19 

Ιδρύονται στην Παιδαγωγική Τεχνική Σχολή (ΠΑ.ΤΕ.Σ.) 
της Σ.Ε.Λ.Ε.Τ.Ε. τμήματα επιμόρφωσης - εξειδίκευσης 
ετήσιας φοίτησης: 

α) Συμβουλευτικής και Προσανατολισμού. 

β) Γενικής Τεχνολογίας. 

Με αποφάσεις του Υπουργού Εθνικής Παιδείας και 
Θρησκευμάτων, μετά από εισήγηση του Δ.Σ. της 
Σ.Ε.Λ.Ε.Τ.Ε., καθορίζονται τα προγράμματα σπουδών, 
καθώς και κάθε άλλη λεπτομέρεια για τη λειτουργία 
των τμημάτων αυτών. Ως προς τη διαδικασία επιλογής, 
τα κριτήρια εισαγωγής και κάθε σχετική λεπτομέρεια 
εφαρμόζονται οι διατάξεις του εδαφίου α της παρ. 2 
του άρθρου 11 του ν. 2327/1995 (ΦΕΚ 156 Α : ). 

Άρθρο 20 
Έναρξη ισχύος 

Η ισχύς του παρόντος νόμου αρχίζει από τη δημοσίευ¬ 
σή του στην Εφημερίδα της Κυβερνήσεως, εκτός αν ορί¬ 
ζεται διαφορετικά στις επί μέρους διατάξεις. 

Παραγγέλλομε τη δημοσίευση του παρόντος στην Ε¬ 
φημερίδα της Κυβερνήσεως και την εκτέλεσή του ως νό¬ 
μου του Κράτους. 

Αθήνα, 2 Σεπτεμβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΕΣΩΤΕΡΙΚΟΝ. ΔΗΜ Δ,'ΣΗΣ & ΑΠΟΚ/ΣΗΧ ΕΘΝ. ΟΙΚΟΝΟΜΙΑΣ 1 ΟΙΚΟΝΟΜΙΚΟΝ 

ΑΛ. ΠΑΠΑΔΟΠΟΥΛΟΣ ΠΑΝ. ΠΑΠΑΝΤΩΝΙΟΥ 

ΑΝΑΠΤΥΞΗΣ ΕΘΝ ΠΑΙΔΕΙΑΣ & ΘΡΜΙΚ/ΤΟΝ 

ΒΑΣ. ΠΑΠΑΝΔΡΕΟΥ ΠΕΡ. ΑΡΣΕΝΗΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΜΙΛΤ. ΠΑΠΑΪΩΑΝΝΟΥ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 3 Σεπτεμβρίου 1998 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΕΥΑΓ. ΠΑΝΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



